1.1 . Nafn félagsins er Kuml , félag fornleifafræðinema . 1.2 . Félagið hefur lögheimili og varnarþing í Reykjavík . 1.3 . Merki félagsins er : a ) Félagsrétt eiga þeir sem stunda nám við fornleifafræði við Háskóla Íslands . Eða þeir sem fá undaþágu frá stjórn nemendafélagsins . Félagar teljast þeir einir , sem greitt hafa félagsgjald . 1.5 . Markmið ( hlutverk ) félagsins er m.a. : a ) að vinna að hver konar hagsmunamálum félagsmanna . b ) að auka veg fornleifafræði sem fræðigreinar jafnt utan sem innan Háskóla Íslands . c ) að standa að fræðslufundum , rannsóknaræfingum , ferðalögum og annarri fræðslu - og kynningarstarfsemi . d ) að vinna að kynningu og samheldni félagsmanna . e ) að halda úti heimasíðu . f ) að gefa út Eldjárn , rit fornleifafræðinema við Háskóla Íslands . 2 . Stjórn félagsins 2.1 . Stjórn félagsins skipa fimm félagsmenn , formaður , varaformaður / gjaldkeri , ritstjóri og nýnemafulltrúi . Að auki skal vera kosinn einn varamaður . Allir meðlimir stjórnarinnar eru virkir í stjórn . Kosið skal í embættin með beinni kosningu á aðalfundi og aukaaðalfundi sbr. greinar 3.4 og 3.8 . 2.2 . Formaður boðar til stjórnar - og félagsfunda . Formaður stjórnar stjórnarfundum og deilir út verkefnum . 2.3 . Varaformaður tekur sæti formanns ef hann er ekki við og hefur þá sömu réttindi og formaður . Einnig er varaformaður gjaldkeri Kumls og ber auk þess ábyrgð á fjárreiðum félagsins . Gjaldkeri Kumls skal ennfremur hafa yfirumsjón yfir fjármálum Eldjárns , rits fornleifafræðinema við Háskóla Íslands , og söfnunarsjóði útskriftarnefndar . Skal fráfarandi gjaldkeri skila fjármálum í lok vormisseris til nýkjörins gjaldkera . 2.4 . Ritari skrifar fundargerðir stjórnar - , aðal - , aukaaðal - og félagsfunda . Hann ber ábyrgð á öllu sem skriflega berst félaginu og fer frá því . Hann er jafnframt vefstjóri heimasíðu félagsins og ritstjóri Eldjárns . 2.5 . Nýnemafulltrúi skal vera hagsmunafulltrúi nýnema . 2.6 . Varamaður í stjórn skal taka sæti á fundum ef meðlimur stjórnar forfallast og hefur þá sömu réttindi . 2.7 . Ekki skal líða meir en mánuður á milli stjórnarfunda . 2.8 . Ef 2/5 hluti félagsmanna lýsir vantrausti á stjórn , eða einn eða fleiri stjórnarmenn , skal boða til félagsfundar innan viku og greiða atkvæði um vantraustið . Sé það samþykkt skal kosin ný stjórn eða stjórnarmaður / menn . Einnig geta stjórnarmeðlimir boðað til félagsfundar vegna vantrausts á einn eða fleiri stjórnarmeðlimi . 2.9 . Endurskoðandi skal vera fráfarandi gjaldkeri . 2.10 . Aðrar nefndir skulu kosnar á aðalfundi eða aukaaðalfundi eftir þörfum og framkomnum tillögum . Þá er stjórn heimilt að skipa nefndir eftir því sem þörf krefur . 2.11 . Félagið stendur fyrir kynningarstarfsemi m.a. til að upplýsa félagsmenn um starfsemi félagsins . Skal félagið halda úti heimasíðu . Síðan á að innihalda fréttir og upplýsingar er varða fornleifafræðinema . Vefstjóri annast uppfærslu síðunnar og ber ábyrgð á starfsemi hennar . Hætti vefstjóri milli aðalfunda skal stjórn félagsins skipa nýjan vefstjóra fram að næsta aðalfundi . 2.12 . Félagsfundir , skulu haldnir eins oft og þurfa þykir . Þá skal stjórn kveða saman almennan félagsfund ef 20% félagsmanna eða 2 stjórnarmenn æskja þess . 2.13 . Stjórn félagsins ákveður í upphafi starfsárs félagsgjöld í samræmi við þarfir félagsins . Heimilt er að greiða fyrir eina önn í senn og skal upphæðin nema helmingi heils árs félagsaðildar . Félagsgjald fyrir báðar annir skal innheimta á fyrstu vikum haustannar . Vilji félagsmaður borga eina önn í senn skal félagsgjaldið innheimtast í byrjun þeirrar annar sem félagsmaður hyggst borga fyrir . a ) Stjórn félagsins skal gefa út félagsskírteini fyrir félaga ár hvert . b ) Hyggist félagsmaður borga fyrir aðra önnina , ekki báðar , skal félagið gefa út skírteini félagsmannsins í byrjun þeirrar annar sem borgað hefur verið fyrir . a ) Minnst tveir af fimm stjórnarmeðlimum skulu mæta á atburði félagsins . b ) Ef sú staða kemur upp að atburður sem félagið hefur ákveðið að taka þátt í hefur í för með sér fjárútlát fyrir stjórnarmeðlimi sem skylt er að mæta samkvæmt grein 2.15 . a . greiðir félagið þann kostnað . Árshátíðin er undanskilin . 3 . Aðalfundur 3.1 . Aðalfundur skal haldinn fyrir lok kennslu vorannar ár hvert og skal hann auglýstur rækilega með minnst viku fyrirvara . Aðalfundur telst löglegur sé löglega til hans boðað . 3.2 . Dagskrá aðalfundar skal vera sem hér segir : a ) skýrsla stjórnar ; b ) lagðir fram endurskoðaðir reikningar ; c ) umræður um skýrslu og reikninga ; d ) lagabreytingar ef einhverjar eru ; e ) kosningar stjórnar og aðrar kosningar ef einhverjar eru ; h ) innsetning stjórnar ; 3.3 . Stjórn skal sjá um alla framkvæmd kosninga , auglýsa eftir framboðum og viðtöku þeirra , auglýsingu á framboðsfundi sé hans óskað , atkvæðagreiðslu , talningu atkvæða og tilkynna úrslit . Fráfarandi formaður stýrir aðalfundi eða tilnefnir sérstakan fundarstjóra og tilnefnir fundarritara . 3.4 . Auglýst skal eftir framboðum í eftirtalin embætti minnst viku fyrir aðalfund : b ) Þrjú sæti í stjórn félagsins ( varaformaður , ritari og varamaður ) . c ) Einn fulltrúa grunnnema sem sinnir starfi nemenda - , deildar - og deildarráðsfulltrúa og hefur rétt til þess að mæta á fundi með stjórn . Þessi fulltrúi skal heita námsbrautarfulltrúi . d ) Einn fulltrúa framhaldsnema sem sinnir starfi tengiliðs milli framhaldsnema við stjórn nemendafélagsins og nemendaráðsfulltrúa og hefur rétt til þess að mæta á fundi með stjórn . Þessi fulltrúi skal heita framhaldsnemafulltrúi og vera framhaldsnemi sjálfur . 3.5 . Alltaf skal kosið um embætti þó aðeins eitt framboð komi fram . 3.6 . Félagsmenn hafa kosningarétt og kjörgengi á aðalfundi , þá er þeir teljast félagar samkvæmt grein 1.4 . 3.7 . Kosningar skulu annað hvort vera leynilegar eða fyrir opnum tjöldum . Stjórn og félagsmenn skulu ákvarða fyrir hverja atkvæðagreiðslu á hvorn veginn henni skal háttað . Atkvæði skulu talin strax . 3.8 . Framboðsfrestur er fram að kosningu . Kosningarrétt og kjörgengi á aðalfundi hafa félagsmenn . Á aukaaðalfundi skal gerð undanþága vegna nýnema . Enginn félagsmaður er kjörgengur til stjórnar meira en tvö ár í röð . 3.9 . Takist ekki að manna öll embætti félagsins á aðalfundi skal taka þau mál upp á aukaaðalfundi að hausti . 3.10 . Halda skal aukaaðalfund innan mánaðar frá upphafi kennslu haustannar ár hvert og skal auglýsa hann rækilega með minnst þriggja daga fyrirvara . Þar skal fara fram : a ) kosning á fulltrúa nýnema í stjórn félagsins . Og kjör í þau embætti sem ekki tókst að manna á aðalfundi b ) umræða og afgreiðsla þeirra mála sem aðalfundur hefur vísað til fundarins . 3.11 . Takist ekki að manna öll embætti á aukaaðalfundi skulu þau auglýst með tölvupósti til allra sem hafa rétt til framboðs í þau samkvæmt lögum félagsins . Skal þá gilda sú regla að fyrsta framboð sem berst til stjórnar Kumls í hvert embætti teljist gilt og sá einstaklingur sé þar með kjörinn , hafi hann framboðsrétt til embættisins . 4.1 . Á aðalfundi skal kjósa einn ritstjóra og skal hann tilkynna að lágmarki þrjá samstarfsmenn í ritstjórn á aukaaðalfundi , sbr. grein 3.10 c í lögum Kumls . Um auglýsingar til framboðs vísast til greinar 3.4 h. Skal ritstjórnin vera til aðstoðar og ráðuneytis ritstjóra um öll mál . 4.2 . Rit fornleifafræðinema heitir Eldjárn , eitt rit skal gefið út ár hvert . Blaðið skal koma út fyrir lok hvers skólaárs . Ritstjóri ber ábyrgð á efni ritsins og öðru efni sem gefið er út í nafni Eldjárns . 4.3 . Eldjárn er fríblað . Um fjármál blaðsins vísast til greinar 2.4 í lögum Kumls . 5.1 . Lögum þessum verður ekki breytt nema á aðalfundi eða aukaaðalfundi og þá með samþykki 2/3 hluta fundarmanna . 5.2 . Lög þessi öðlast þegar gildi og eru önnur lög félagsins þar með úr gildi .